74 കിലോ കഞ്ചാവ് പിടിച്ചു: കോയമ്ബത്തൂര് ലോബിയെ വലയിലാക്കി എക്സൈസ് സംഘം മഞ്ചേരി: കേരളത്തിലേക്ക് കഞ്ചാവ് കടത്തുന്ന മുഖ്യകണ്ണിയായ കോയമ്ബത്തൂര് ലോബിയെ വലയിലാക്കി എക്സൈസ്. തമിഴ്നാട്ടില് നിന്നും 74 കിലോ കഞ്ചാവും 37,000 രൂപയും പ്രത്യേക സംഘം പിടികൂടി. ഓപ്പറേഷന് അക്ക എന്ന പേരില് മഞ്ചേരി എക്സൈസ് സര്ക്കിള് ഇന്സ്പെക്ടറുടെ നേതൃത്വത്തില് ടീം രൂപീകരിച്ചാണ് തമിഴ്നാട്ടില് പോയി തൊണ്ടി മുതലുകള് കണ്ടെടുത്തത്. ദിവസങ്ങള്ക്ക് മുമ്ബ് കാറില് കടത്തിയ പത്തര കിലോഗ്രാം കഞ്ചാവ് എക്സൈസ് പിടികൂടിയിരുന്നു. പ്രതികളെ ചോദ്യം ചെയ്തതില് കമ്ബം, മേട്ടുപ്പാളയം, കോയമ്ബത്തൂര് എന്നിവിടങ്ങളില് നിന്ന് കഞ്ചാവ് കടത്തുന്ന അക്ക എന്ന മുരുഗേശ്വരി, അമീര് എന്നിവരടങ്ങുന്ന സംഘം കഞ്ചാവ് സൂക്ഷിക്കുന്ന രഹസ്യ കേന്ദ്രങ്ങളെ കുറിച്ച് വിവരം ലഭിച്ചിരുന്നു.ഇതോടെയാണ് കഴിഞ്ഞ ദിവസം അറസ്റ്റിലായ പ്രതി പരപ്പനങ്ങാടി ചെട്ടിപ്പടി ഹാജ്യാരകത്ത് വീട്ടില് അമീറിനെ മഞ്ചേരി സബ് ജയിലില് നിന്ന് കസ്റ്റഡിയില് വാങ്ങി കോയമ്ബത്തൂരില് വിവിധ ഭാഗങ്ങളില് കൊണ്ടുപോയി തെളിവെടുപ്പ് നടത്തിയത്. അന്വേഷണത്തില് രണ്ടിടങ്ങളിലായി സൂക്ഷിച്ചു വച്ച 74 കിലോ കഞ്ചാവ്, 37,000 രൂപ എന്നിവ കണ്ടെടുത്തു. കഞ്ചാവ് കച്ചവടത്തിലൂടെ പ്രതികള് സമ്ബാദിച്ച സ്വത്തുകളെ കുറിച്ചും എക്സൈസ് സംഘം വിവരം ശേഖരിച്ചിട്ടുണ്ട്. ഇത് കണ്ടുകെട്ടുന്നതിനുള്ള നടപടികള് എക്സൈസ് സ്വീകരിക്കുമെന്ന് അന്വേഷണ ഉദ്യോഗസ്ഥര് പറഞ്ഞു. അമീറും മുരുഗേശ്വരിയും 2 വര്ഷം മുന്പ് അഞ്ചര കിലോ കഞ്ചാവ് കടത്തിയ കേസില് തമിഴ്നാട്ടില് കമ്ബത്ത് അറസ്റ്റിലായി ജയിലില് കിടന്നിട്ടുണ്ട്.